
· DUBROVAČKO-NERETVANSKA ŽUPANIJA 
· [image: ]   GRAD OPUZEN
· Gradsko vijeće

· KLASA: 021-05/26-01/7
· URBROJ: 2117-11-2-26-2
· Opuzen, 31. srpnja 2026. godine


· Z  A  P  I  S  N  I  K 

· sa X. redovne jednice Gradskog vijeća Grada Opuzena
· održane dana 31. srpnja 2026. godine (petak) s početkom u 2000 sati 
· u Gradskoj vijećnici Grada Opuzena, Trg kralja Tomislava 1.


NAZOČNI VJEĆNICI: Asja Mataga Murtezani, Ivan Lozina, Ivan Glasović, Tomislav Šimović, Josipa Maslov, Mladen Šiljeg, Mirko Mataga i Zoran Popović


IZOČNI VJEĆNICI: Marino Babić, Željko Bjeliš, Marijo Grljušić, Kristijan Soče i Ivana Bjeliš

Gradonačelnik: Ivan Mataga
Pročelnica: Magdalena Mataga

Zapisničar:	Magdalena Mataga

Predsjednik Zoran Popović je pozdravio nazočne, konstatirao da je nazočno 8 vijećnika i potreban kvorum, tako da možemo pravovaljano donositi odluke. Konstatirao je da su svi vjećnici dobili materijale putem emaila i kurira tko je tako tražio, te da su na stolu isto tako svi vjećnici dobili prijedlog za nadopunu dnevnog reda, te otvara raspravu za Dnevni red.

Gradonačelnik Ivan Mataga obrazložio je nadopunu Dnevnog reda- tekstom Pravilnika za provedbu postupaka  jednostavne nabave, koji stupa na snagu 1.9. ali da ne sazivamo sjednicu iza Velike Gospe samo radi toga, kad je već pripremljen kao dopuna dnevnog reda, ovo je zakonsko usklađenje, najbitnije je za istaknuti povećanje pragova za pokretanje postupka jednostavne nabave i iznos narudžbenice se povećao na 15.000,00 eura s dosadašnjih 10.000,00 eura zato što sve vrijednosti preko 15.000,00 eura idu preko Električnog oglanika javne nabave, te svakako tada idemo na klasične pozive.

Gradonačelnik Ivan Mataga  obrazložio je kako je poslao emailom na znanje da ide ponovljeni Javni natječaj za prodaju zemljišta u poduzetničkoj zoni 2, te obrazložio da Vijeće ne treba ponoviti odluku ako se ponavlja natječaj pod istim uvjetma.

Gradonačelnik Ivan Mataga  navodi da je bilo upita, ali konkretne ponude ni pisma namjere nije bilo, dok je jedna zainteresirana stranka rekla konkretno da je bio prekratak rok pa bi se možda sad javila u ponovljenom natječaju kad je duži rok za prijavu.

Predsjedavajući Zoran Popović pita da li se plaća objava ovog natječaja u Narodnim novinama? 
Gradonačelnik Ivan Mataga odgovara da u Narodnim novinama plaćamo za prijam službenika, kako nam je Zakonska obveza, ali nismo išli u NN kako je tu skupa objava, nego smo išli s objavom u Slobodnu dalmaciju obvezne objave obavijesti o raspisivanju natječaja i te proizvoljno u Poslovni dnevnik, kako taj dnevni list prati dosta velikih poslovnih subjekata.

Predsjedavajući Zoran Popović pita o Pravilniku o provedbi postupka jednostavne nabave, i koji stupa na snagu 1.9. je li za  istog trebalo provesti e-savjetovanje?
Gradonačelnik Ivan Mataga  odgovara da nije trebalo zato što se ne tiče fizičkih, građana, pravnih osoba, već je ovo naš interni pravilnik, koji je samo usklađivanje sa zakonom.

Predsjedavajući Zoran Popović je dao na glasovanje prijedlog dnevnog reda dostavljen vijećnicima u radnim materijalima s nadopunom Pravilnik o provođenju postupka javne nabave. Nakon provedenog glasovanja konstatirao je da je jednoglasno s 8 glasova ZA usvojen dnevni red X. sjednice Gradskog vijeća: 

1. Prijedlog zapisnika sa IX. redovne sjednice Gradskog vijeća Grada Opuzena
2. Aktualni sat
3. Prijedlog Odluke o javnim priznanjima za 2026. godinu 
4. Prijedlog Odluke o uvođenju riznice Grada Opuzena 
5. Prijedlog Odluke o izmjeni i dopuni Odluke o osnivanju Poduzetničke zone Opuzen 
6. Prijedlog Odluke o osnivanju Poduzetničke zone 2 u Opuzenu
7. Prijedlog Pravilnika o provedbi postupka jednostavne nabave

Ad.1. Prijedlog zapisnika sa održane IX. redovne sjednice Gradskog vijeća

Predsjednik Zoran Popović je otvorio raspravu. 

Predsjednik je konstatirao da nema primjedbi te da je zapisnik IX. redovne sjednice Gradskog vijeća usvojen jednoglasno, sa 8 glasova „ZA“.
[bookmark: _Hlk217455318]
Ad.2. Aktualni sat 
Predsjednik je otvorio raspravu, te upitao ima li prijavljenih. 
Gradonačelnik Ivan Mataga navodi da je optika vječno pitanje, informiran je od strane izvođača da se 100 kućanstava spojilo u Opuzenu, da će krenit masovno spajanje od 1.8., ali to nije istina. Izvođači tu imaju još posla. Od 1.8. njima je produljen rok od investitora HT-a , pa će tada krenuti i spajanja.
ŽUC traži rješenje za Prantrnovo da asfaltiraju cijelu površinu nakon iskapanja i spajanja. Jedna od negativnih strana je kako smo centralizirano mjesto u ovom projektu, da se centar smatra sve u krugu od 300m od pošte te da ima po tom dorbu brzinu, tako da ovo nije obuhvaćeno ovim projektom, a to je pogrešno. Sad će građani u Zrinsko-frankopanskoj ulici i Ulici bana Josipa Jelačića imati 100-200 Mb/s, a centar 20-30 Mb/s, mi tu u zgradi imamo 24 Mb/s.Obaviješten sam da su nas ubacili u komercijalnu gradnju s obzirom na turistički potencijal porasta noćenja, ne znam kad će počet projektiranje i gradnja.
Predsjedavajući navodi kako je Zagrebačka ulica gdje on živi spremna sljedeći tjedan, najprije će spajati velike korisnike. Osobno je imao problem da njegov kućni broj nije bio prepoznat pa su ga trebali mijenjati. Ispada da nemaš infrastrukturu iako šaht na parceli stoji.
Gradonačelnik navodi kako  i u Zrinsko-frankopanskoj ulici i Ulici bana Josipa Jelačića 3-4 adrese uopće nisu u projektu, vjerojatno je došlo do greške kad je HAKOM to mapirao, a te kuće postoje odavno prije mapiranja , tako ima nekih nelogičnosti, ali i to će ubacit u komercijalni dio tako da obuhvate sve. 
Predsjednik Zoran Popović ističe da je slijedeća sjednica svečarska i protokolarna, a ne da se na njoj odluke donose, molio bih da mi svi koji smo redovni na Gradskom vijeću budemo prisutni.
Gradonačelnik navodi kako će biti naznačena imena na stolicama.
Pročelnica Magdalena Mataga navodi kako je sve pripremila sukladno protokolu.
Predsjedavajući pohvaljuje da je super da je to tako napravljeno, da se na slici vidi tko nije došao.
Predsjedavajući želi iskomentirati, navodi da će biti u nedjelju na Plodovima zemlje,  ne zna na čiji nagovor intervenciju ili što već, vjerojatno HRT studija Metković, novinar Pero Štrbe je uzeo izjavu od gradonačelnika i njega.
Gradonačelnik navodi kako je Pero Štrbe njega cenzurirao pa se naljutio na njega.
Predsjedavajući ističe da i sam ima takva iskustva, nešto govoriš a na televiziji bude nešto sasvim drugo, tome se više ne javljaš, tako da je rekao Peri Štrbi da ovaj put ima zadnju priliku.
Tematika je navodnjavanje Gloga. Predsjedavajući posebno ističe jednu odluka županijske skupštine da svi na tom području moraju plaćati paušal, a u praksi takav sustav nije, i ljudi nisu zaduženi za vodomjerila i nemaju ni priključak ni vodomjerilo na zemlji, i ne mogu zalijevat iz tog sustava. Treći paradoks je da nemaju ugovor za korištenje zemljišta, pravno se postavlja pitanje tko je obveznik tog plaćanja. Predlaže da mi kao Gradsko vijeće iniciramo sastanak s predstavnicima u županiji i da nas netko ne preduhitri da zauzmemo stav, da se opomene pred ovrhu privremeno storniraju, stave van snage dok se  ne provede revizija na terenu, tko koristi, tko ima mogućnoist koristiti, paušal neka plaća ko neće zalijevat, dok nije pošteno da netko plaća a ne može koristiti uslugu, 
Predlaže da Jedinstveni upravni odjela napravi prosvjednu notu, neki dopis da i ljude smirimo.
Gradonačelnik navodi kako je nazočio svečanoj sjednici Grada Metkovića, na prepad su ga pitali,  pa je na televiziji rekao svoje mišljenje, te je rekao da članak nadležnog Zakona o financiranju vodnog gospodarstva, da se osobno ne slaže sa njim jer se ne može nekoga prisiliti na plaćanje gdje nema ni ugovorne obveze ni infrastrukture da se priključi. Ne znan zašto me čovjek cenzurirao jer sam to rekao.
Iako se sa člankom Zakona ne slaže, on je na snazi, a službe odrađuju posao sukladno Zakonu. Nisam znao da se šalju računi za taj dio, pitao san direktoricu Ivanku Zonjić i Filipa Dominikovića i oni su slali opomene pred ovrhu po neplaćenim računima, nije se pokrenula ovrha, niti bi se pokrenula dok se ne bi pričalo s nama čelnicima i s rukovodećima iz županije  dok se ne riješi situacija, po meni su tu dobro postupili. Nastavlja kako ne zna kako je taj članak zakona prošao, očito kao svi neki sporni članci u raznim Zakonima, piše ga neki pravnik u Zagrebu ne uvidjevši situaciju u praksi. Da ide netko na Ustavni sud to bi palo odmah, nekome ispostavit račun za uslugu a nije ugovorni obveznik. Meni to nema pravno uporište. Zakon o obveznim odnosima to sigurno precizno definira u jednom dijelu.
Vijećnik Mladen Šiljeg  predlaže da vjećnici na svečanoj sjednici sjede u drugom redu, ne iz taštine, iz poštovanja, prije je bilo gdje tko sjedne, a sad predlaže da svatko ima svoje mjesto i da se zna red.
Gradonačelnik Ivan Mataga navodi da će i biti tako, da će imena pisati na stolicama, vjećnici će sjediti u drugom i trećem redu.
Predsjedavajući je zaključio aktualni sat i zahvalio svima na sudjelovanju. 

Ad.3. Prijedlog Odluke o javnim priznanjima za 2026. godinu 
Predsjedavajući Zoran Popović moli vjećnika Mirku Matagu kao predsjednika tijela za donošenje javnog priznanja da izvijesti o odabiru .
Mirko Mataga navodi da su se članovi Povjerenstva sastali 25. srpnja, zaprimili su 3 prijave- jedna za životno djelo za Milojka Glasovića, Družba Pivćeva kala za godišnju nagradu-oni imaju potpunu dokumentaciju, te stanovnici stambene zgrade, oni su suvlasnici zgrade ali oni nisu pravne osobe nego privatne osobe, mora postojati pisani pristanak dati 51% stanara, što nije bio slučaj ovdje. Predlagatelj je Klapa na kantunu za nagradu za životno djelo.
Povjerenstvo je prihvatilo dvije potpune prijave, te upućuje na Vijeće da glasa za dvije valjane prijave.
Predsjedavajući zahvaljuje vijećniku Mirki Matagi na iscrpnom izlaganju.
Povjerenstvo je prihvatilo dvije potpune prijave.
Predsjedavajući ističe da ne trebamo biti opterećeni je li nam se neko sviđa nego glasati, nije da nema kandidata.
Predsjedavajući zaključuje raspravu. Nakon provedenog glasovanja konstatirao je da je jednoglasno, sa 8 glasova “ZA”, usvojena Odluka o javnim priznanjima za 2026. godinu godinu u predloženom tekstu.
Predsjedavajući ujedno čestita ovogodišnjim laureatima.
Ad.4. Prijedlog Odluke o uvođenju riznice Grada Opuzena
Prijedlog Odluke dostavljen je vijećnicima u radnim materijalima. Predsjedavajući otvara raspravu.
Gradonačelnik Ivan Mataga ukratko pojašnjava  pravni temelj za ovu Odluku, članak 50. Zakona  o proračunu temeljem kojeg su sve općine i gradovi u obvezi uvesti riznicu za proračunske korisnike. U Gradu Opuzenu proračunski korisnici su Gradska knjižnica Opuzen i Dječji vrtić Opuzen. Mi smo najviše radi tehničkih razloga kaskali, jer jedan programer vodi sustav za 90% gradova i općine. Malo manje od 40% gradova i općina dosad je uvelo riznicu. Mi smo svakako ogradili proračunske korisnike Odlukom o izvršavanju proračuna za 2026. Da su izuzeti od uplate na jedinstveni račun dok se ne steknu tehnički uvjeti za isto.
U tekstu odluke navedeno je kako je planirani rok potpunog uvođenja riznice 31.12. Bit će jedan jedinstveni račun, a to je IBAN Grada Opuzena, sve uplate će se vršiti na taj IBAN, a od vrtića će se viditi sve uplatnice roditelja, svega. Po meni će to samo dodatno iskomplicirati i ne znam kako će to funkcionirati. 
Gradonačelnik Ivan Mataga ističe to je najveća promjena ali i što se tiče knjiženja, opet će se vodit 3 glavne knjige, a onda sve u jednu, a sve će biti vidljivo na jednom izvodu, stalno se poslovi prebacuju na nas, dodatno adminstrativno opterećenje gradova. Sve ide u smjeru da se oteža gradovima i općinama, nedavno smo imali islučaj da naš komunalni redar odrađuje poslove građevinske inspekcije u 3 predmeta.
Predsjedavajući Zoran Popović zaključuje raspravu i daje  prijedlog odluke na glasovanje. Nakon provedenog glasovanja konstatirao je da je jednoglasno, sa 8 glasova “ZA”, usvojena Odluke o uvođenju riznice Grada Opuzena u predloženom tekstu.

Ad.5. Prijedlog Odluke o izmjeni i dopuni Odluke o osnivanju Poduzetničke zone Opuzen 
Predsjedavajući Zoran Popović otvara raspravu.
Gradonačelnik Ivan Mataga pojašnjava da se radi o ažuriranju stanja u trenutnoj Poduzetničkoj zoni gdje je došlo do dosta izmjena. Trenutno smo u postupku izvlaštenja za par čestica između Caffe bar Zona i Plodina, i za izračun aktivacije intenziteta zone, moramo Odlukom imati pokriveni katastar, tako da imamo točan izračun i da bi mogli završiti darovanje. Nismo ni htjeli ranije ići s ovom odlukom, dok ne bude gotova ex-post kontrola. Po meni nije se ništa poremetilo, ali bolje kao mjera opreza da ne bi bilo financijskih korekcija.
Predsjedavajući Zoran Popović zaključuje raspravu, te daje  prijedlog odluke na glasovanje. Nakon provedenog glasovanja konstatirao je da je jednoglasno, sa 8 glasova “ZA”, usvojena Odluka o izmjeni i dopuni Odluke o osnivanju Poduzetničke zone Opuzen

Ad. 6. Prijedlog Odluke o osnivanju Poduzetničke zone 2 u Opuzenu
Predsjedavajući Zoran Popović otvara raspravu.
Prijedlog Odluke dostavljen je vijećnicima u radnim materijalima. 
Prijedlog Odluke obrazložio je gradonačelnik Ivan Mataga. Prijedlog Odluke dostavljen je vijećnicima u radnim materijalima. Ova Odluka je čisto formalna, to je procedura nastavno na već usvojeni Urbanistički plan uređenja Poduzetničke zone 2 koji smo donijeli u 3. mjesecu, što je definiranje onoga što je već bilo u Prostornom planu. Ta Poduzetnička zona 2 već postoji 20 godina u Prostornom planu, da ne bi bilo zabuna da nešto novo mi sada donosimo, ovo je samo provođenje formalnih procedura i nekog logičnog slijeda onog što je već postojalo u Prostornom planu. Jedna od tih stvari je i Odluka o osnivanju Poduzetničke zone 2. Smatra da je sad i trenutak za to, s obzirom da  već prodajemo tu jednu česticu iz te zone, pa da sutra možemo kupcu reći da je on i formalno u Poduzetničkoj zoni 2 u Opuzenu.
U tekstu Odluke navedene su sve čestice. Kasnije, kad se budu formirale nove čestice za ceste bit će potrebno donijeti izmjenu i dopunu odluke i precizirati koliko je potrebno za prometne površine a sadašnje stanje obuhvaća i poduzetničku infrastrukturu.
Pročelnica Magdalena Mataga nadovezuje se na izlaganje, te ističe kako smo dobili naputak Ministarstva. U prošlom sazivu  Gradsko vijeće 2025. je usvojilo Odluku o Urbanističkom planu uređenja Poduzetničke zone 2, koja se trebalo samo objaviti, te je tada i objavljena. Međutim, prema novom naputku Ministarstva potrebno je, prije arhiviranja predmeta, odnosno prostornog plana uređenja u ISPU sustav, objaviti i odredbe za provedbu, pa će se u slijedećem Službenom glasniku samo ponoviti objava Odluke, koju prema naputku Ministarstva se ne treba ponovno usvajati, jer je već usvojena i dobila se suglasnost nadležnog Zavoda, nego samo ponovno objaviti zajedno s odredbama. O navedenom će biti naznaka u Službenom glasniku.
Predsjedavajući Zoran Popović ističe da ga  smeta što često puta drugi krste raznim nazivima poduzetnička, poslovna zona 1 i 2, faza 1 i 2, tako da ažuriramo, da ih jednom naučimo.
Gradonačelnik Ivan Mataga ističe da je službeni naziv, te je tako nazvana i u  Urbanističkom planu upravo Poduzetnička zona 2 u Opuzenu. Navodi da ćemo možda i ovdje imati 2-3 faze.
Predsjedavajući je zaključio raspravu, te konstatirao  da nema prijavljenih za raspravu te je prijedlog odluke dao na glasovanje. Nakon provedenog glasovanja konstatirao je da je jednoglasno, sa 8 glasova “ZA”, usvojena Odluka o  osnivanju Poduzetničke zone 2 u Opuzenu.

Ad. 7.	Prijedlog Pravilnika o provedbi postupka jednostavne nabave
Predsjednik Zoran Popović navodi kako je Gradonačelnik Ivan Mataga već obrazložio ovu točku prilikom obrazlaganja nadopune dnevnog reda.
Predsjedavajući je otvorio raspravu, konstatirao  da nema prijavljenih za raspravu te je prijedlog odluke dao na glasovanje. Nakon provedenog glasovanja konstatirao je da je jednoglasno, sa 8 glasova “ZA”, usvojen Pravilnik o provedbi postupka jednostavne nabave u predloženom tekstu.

 
Konstatirao je da je iscrpljen dnevni red i zaključio sjednicu u 2055 sati.


                         Zapisničar 

                     Magdalena Mataga	
				                  
Predsjednik Gradskog vijeća

Zoran Popović

